Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: A bírák és a bírósági titkárok pályaalkalmassági vizsgálatáról szóló 1/1999. (I. 18.) IM—EüM együttes rendelet
Paragraph Index: 878

3. § Az R. 5. §-ának (3) bekezdése helyébe a következõ rendelkezés lép: „(3) A vizsgálat eredményeit összefoglaló véleményben kell rögzíteni. Az összefoglaló véleménynek tartalmaznia kell, hogy a szakértõi bizottság megállapítása szerint a vizsgált személy a vizsgálat idõpontjában a bírói munka végzését kizáró vagy számottevõen befolyásoló betegségben szenved-e, illetve személyiségének intelligencia- és karakterjellemzõi alapján várhatóan képes-e a bírói munka ellátására. A bizottság a bírói pályára való alkalmasságot megállapító döntését egyhangúlag hozza. A bizottság köteles döntését megindokolni, ha az összefoglaló vélemény szerint a vizsgált személy a bírói munka ellátására nem képes.”

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes